2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.5.1-TID-V-515 priemonės „Elektromobilių įkrovimo prieigų tinklo kūrimas“ projektų finansavimo sąlygų aprašo pagrindimo

2 priedas

**HORIZONTALIŲJŲ PRINCIPŲ TAIKYMO ANALIZĖ**

1. MOTERŲ IR VYRŲ LYGYBĖ:

|  |  |  |
| --- | --- | --- |
| **Nr.** | **Klausimas** | **Ministerijos pateikta informacija** |
| 1. | Ar PFSA numatytose intervencijų srityse (naudos gavėjų grupėje) yra susiduriama su moterų ir vyrų nelygybe? | Ne.  Projektų investicijos nukreiptos į viešąją transporto infrastruktūrą, kuria galės naudotis abiejų lyčių atstovai. Tyrimai, apklausos, partnerių (ekspertų ir nevyriausybinių organizacijų (NVO)) apžvalgos, sektoriaus stebėsenos nebuvo atliekami. |
| 2. | Ar intervencijos naudos gavėjų grupė turi (gali turėti) specialiųjų, su moterų ir vyrų lygybe susijusių poreikių? Jei taip, ar į juos buvo atsižvelgta rengiant PFSA? Jei neatsižvelgta, kodėl nebuvo į juos atsižvelgta? | Netaikoma. |
| 3. | Ar PFSA nustatytomis sąlygomis nebus diskriminuojama dėl lyties, t. y. moterys ir vyrai lygiomis teisėmis galės pasinaudoti projekto metu sukurtais produktais ir rezultatais, taip pat dalyvauti projekto veiklose? | Taip.  Abiejų lyčių atstovai galės be apribojimų dalyvauti projekto veiklose ir naudotis elektromobilių įkrovimo prieigų tinklu. |

1. NEDISKRIMINAVIMAS

|  |  |  |
| --- | --- | --- |
| **Nr.** | **Klausimas** | **Ministerijos pateikta informacija** |
| 1. | Ar PFSA numatytose intervencijų srityse (naudos gavėjų grupėje) yra susiduriama su diskriminavimu dėl rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos? | Ne.  Projektų investicijos nukreiptos į naujai kuriamą viešąją transporto infrastruktūrą, kuria gali naudotis visų visuomenės grupių atstovai. |
| 2. | Ar intervencijos naudos gavėjų grupė turi (gali turėti) specialiųjų, su nediskriminavimu susijusių poreikių? Jei taip, ar į juos buvo atsižvelgta rengiant PFSA? Jei neatsižvelgta, kodėl nebuvo į juos atsižvelgta? | Netaikoma. |
| 3. | Ar PFSA nustatytomis sąlygomis nebus diskriminuojamos visuomenės grupės dėl rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos , t. y. visos grupės galės pasinaudoti projekto metu sukurtais produktais ir rezultatais, taip pat dalyvauti projekto veiklose? | Taip.  Visų visuomenės grupių atstovai galės be apribojimu dalyvauti projekto veiklose ir naudotis viešai prieinama transporto infrastruktūra. |

1. UNIVERSALAUS DIZAINO PRINCIPAS:

|  |  |  |
| --- | --- | --- |
| **Nr.** | **Klausimas** | **Ministerijos pateikta informacija** |
| 1. | Ar intervencijos naudos gavėjų grupė turi (gali turėti) specialiųjų poreikių, kuriuos padėtų išspręsti universalaus dizaino principo taikymas? | Taip. |
| 2. | Jei intervencijos naudos gavėjų grupė turi (gali turėti) specialiųjų poreikių, susijusių su universalaus dizaino principo taikymu, ar rengiant PFSA į tai buvo atsižvelgta ir PFSA nustatyti konkretūs reikalavimai dėl universalaus dizaino principo taikymo, t. y. užtikrinantys, kad projekto veiklose galėtų dalyvauti ir jų rezultatais bei sukurtais produktais (gaminių, paslaugų, aplinkos) galėtų naudotis visi žmonės kuo platesniu mastu nepriklausomai nuo jų funkcinių galimybių ? Jei neatsižvelgta, kodėl nebuvo į juos atsižvelgta ir PFSA nebuvo nustatyti minėti reikalavimai? | Intervencijos naudos gavėjai – elektromobilių vairuotojai. PFSA nurodyta, kad turi būti sukurta viešoji transporto infrastruktūra, pritaikyta naudotis visų visuomenės grupių atstovams, vairuojantiems elektromobilį. |
| 3. | Ar PFSA yra nustatyti reikalavimai, užtikrinantys, kad projektuose kuriama infrastruktūra turi būti pritaikyta visoms visuomenės grupėms (atnaujinant viešąją infrastruktūrą šie reikalavimai yra privalomi)? | Taip.  PFSA yra nustatyta, kad turi būti sukurta viešoji transporto infrastruktūra, pritaikyta naudotis visų visuomenės grupių atstovams. |

1. DARNUS VYSTYMASIS:

|  |  |  |
| --- | --- | --- |
| **Nr.** | **Klausimas** | **Ministerijos pateikta informacija** |
| 1. | Ar PFSA nėra numatyta veiklų, kurios turėtų neigiamą poveikį darnaus vystymosi principo įgyvendinimui:  aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.);  socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas);  ekonomikos srityje (darnus pagrindinių ūkio šakų ir regionų vystymas);  teritorijų vystymo srityje (aplinkosauginių, socialinių ir ekonominių skirtumų mažinimas)? | Taip.  PFSA nėra numatytos veiklų, kurios turėtų neigiamą poveikį aplinkosaugos srityje, socialinėje srityje, ekonomikos srityje, teritorijų vystymo srityje. |
| 2. | Ar PFSA nustatyti papildomi darnaus vystymosi reikalavimai ir galimi proaktyvūs veiksmai, skatinantys darnaus vystymosi įgyvendinimą? Jeigu ne, ar galima juos nustatyti? Ar yra galimybė nustatyti jų daugiau? Jeigu reikalavimai ir proaktyvūs veiksmai nenustatyti, paaiškinti kodėl? | Taip.  PFSA numatytas reikalavimas prisidėti prie darnaus vystymosi principo įgyvendinimo, projekto investicijomis prisidedant prie aplinkosauginių sąlygų pagerinimo. |
| 3. | Ar yra galimybė PFSA nustatyti reikalavimus vykdyti aplinkai palankius (žaliuosius) pirkimus (jei taikoma)? | Netaikoma.  Papildomų reikalavimų nustatymas galėtų apriboti įrangos tiekėjų konkurencijos galimybes. |

1. JAUNIMAS:

|  |  |  |
| --- | --- | --- |
| **Nr.** | **Klausimas** | **Ministerijos pateikta informacija** |
| 1. | Ar pagal PFSA atsižvelgiant į naudos gavėjų grupę yra numatytos priemonės aktualioms jaunimo problemoms spręsti? Jei ne, kodėl tokios priemonės PFSA nenumatytos? | Ne.  Projektais sukurtais produktais naudosis visų visuomenės grupių atstovai. |

1. BENDRI KLAUSIMAI:

|  |  |  |
| --- | --- | --- |
| **Nr.** | **Klausimas** | **Ministerijos pateikta informacija** |
| 1. | Ar rengiant PFSA buvo konsultuojamasi su moterų ir vyrų lygybės ir nediskriminavimo (įskaitant universalaus dizaino principą), darnaus vystymosi ir jaunimo srityse dirbančiomis valstybės institucijomis, nevyriausybinėmis organizacijomis, ekspertais, taip pat asociacijomis ir pan.? | Taip.  Rengiant PFSA buvo konsultuotasi su pareiškėjais, galimais partneriais, analizuota analogiškos infrastruktūros kūrimo kitose šalyse patirtis. |
| 2. | Ar PFSA yra numatyti papildomi reikalavimai dėl horizontaliųjų principų taikymo projekte viešinimo? | Ne.  PFSA nėra numatyti papildomi reikalavimai dėl horizontaliųjų principų taikymo projekte viešinimo. |

\_\_\_\_\_\_\_\_\_\_\_\_\_\_\_\_\_\_\_\_\_\_\_